54 વર્ષની ક્રિકેટ કારકિર્દી માટે ઢળતી કહેવાય તેવી ઉંમરે તેમણે દત્તુ ફડકે, સઈદ એહમદ, વિજય હજારે, વિનુ માંકડ અને આમીર ઈલાહીની બોલીંગને રહેંસી નાંખતા 89 રન બનાવ્યા હતા. 1905માં માત્ર 13 વર્ષની ઉંમરે તેમણે પૂણેના નૂતન મરાઠી વિદ્યાલય તરફથી સૌ પ્રથમ મેચ રમી હતી. ત્રણ વર્ષ પછી તેમની ફર્ગ્યુઝન કોલેજની ટીમમાં પસંદગી કરવામાં આવી. શાળા અને કોલેજ સ્તરે તેઓ એક હોનહાર ક્રિકેટર તરીકે ખાસ્સા લોકપ્રિય થઈ ચૂક્યા હતા.